היכן זכית לשירות הגרוע ביותר?
בהקשר לתגובה שמעליי: בהמון מקרים שירות גרוע נובע מביורוקרטיה. זוהי כמובן שאלה פילוסופית, האם פקיד שנצמד ללא חת לחוקים ביורוקרטיים נוראיים הוא נותן-שירות גרוע או דווקא להיפך, אך לא זה הדיון.
אנשים אוהבים להתגאות בביורוקרטיה הנוראית במקום מגוריהם. אירופה ידועה לרבים בביורוקרטיה שלה, ישראל גם, ונדמה שכמעט כל מקום. רציתי לשאול האם מישהו גר במקום או יודע על מקום שדווקא מפתיע לטובה בתחום הזה, ושבו ניכרים מאמצים כנים של הרשויות להימנע מביורוקרטיה. מישהו?
והאם מישהו יכול לסכם על קצה המזלג מדוע כל כך הרבה נסיונות לצמצום הביורוקרטיה נכשלים? למי יש אינטרס בקיום הביורוקרטיה?
לא מעט חוקרים מנסים לענות על שאלה חשובה זו. שמעתי שהקימו כמה מחלקות חדשות בכמה אוניברסיטאות כדי לענות על השאלה.
ר' גם חוק פרקינסון [ויקיפדיה].
למה עושים את זה מקום לבטל תקנות וטפסים?
סניפי משרד הפנים בהם נתקלתי היו בטבריה, בחדרה ובתל אביב. אין ספק שבתל אביב התור הכי מייאש. גם משרד הרישוי אליו ניגשתי בנתניה היה ידידותי למשתמש ולא דמה בכלום לסיפורי הזוועות על חולון.
השירות הכי טוב של ביטוח לאומי הוא בסניפי-משנה שפתוחים שעתיים בשבוע. שם בכלל בא פקיד יעיל ומתקתק את כולם צ'יק-צ'ק כולל לבדוק את המסמכים המצורפים.
משרד הפנים בחיפה מספק שירות יעיל להפליא.
אני בטוח שיש עוד המון דוגמאות מקומיות כאלו. אני סקרן יותר ברמה הגלובלית. האם המונגולים ידועים בסלידתם רבת הדורות מביורוקרטיה? האם שנאתו הידועה של סימון בוליבר לביורוקרטיה חילחלה במורד הדורות כך שכיום לחדש רישיון לרכב בבוליביה זה עניין של חמש דקות? או שאולי הביורוקרטיה היא תופעה אנושית המושרשת בגנים שלנו ואין להימנע ממנה?
לא יודע לגביי בוליביה, אבל בניו זילנד, לקנות אוטו זה עניין שלא דורש מגע עם הממשלה. ובתאילנד לא צריך רשיון כדי לנהוג על קטנוע‏1 או אופנוע ים. אז ללא ספק יש מדינות עם פחות ביורוקרטיה.
‏1 לא צריך רשיון, ולא "אפשר לנהוג בלי רשיון כי אף אחד לא בודק", אותי עצרו שני שוטרים לביקורת (אחד חיפש סמים, השני העיר לחבר שלי על קסדה שלא הייתה), והם לא דרשו רשיון.
זה לא קשור דווקא לממשל. זה קשור למערכת גדולה. בנקים וחברות ביטוח מצמיחים פקידוּת משל עצמם. וכמו שראינו, גם הענף החדש של חברות התקשורת.
אם להכליל מכמה דוגמאות שאני מכיר ושאמרו פה, נדמה לי שבעשרים השנים האחרונות הביורוקורטיה בישראל השתפרה מאוד. לפחות זו של זרועות השלטון. (אם תרצו, העצבּוּן הופרט לחברות תקשורת...) יש לאחרים כאן רושם דומה, או שמא הפוך? אם זה נכון, האם יש סיבה לכך חוץ מרצון טוב? אולי לחץ כלכלי - זה שהביורוקרטיה יקרה לא רק למקבלי השירות אלא גם לנותניו?
המהפכה במשרד התקשורת (גם בזק וגם דואר ישראל) שייכת לדעתי לפרופ' אמנון רובינשטיין.
לדעתי צריך לתת קרדיט לנערי האוצר לדורותיהם, שהחזיקו את המשרדים השונים חזק, וכפו עליהם התיעלות.
נשים אני מבין את הקשר, מהפך לא. הג'ובים שחולקו במרכז הליכוד לא היו עדיפים על אנ''ש של מפא''י.
לא קשור לאיכות השירות בביורוקרטיה הישראלית.
שמעת על פקיד שפוטר כי לא עמד באיזו מכסה?
"יעילות וקשר טוב עם הציבור הפכו להיות יותר חשובים"
יש לך אסמכתא כלשהי לזה או ידע אישי 100 שקל?
למרות שזה לא הכרחי, אני חושב שכשהפקידה יכולה להכניס את כל הפרטים במחשב זה יותר מהיר מכשהיא צריכה ללכת לחפש את התיק שלך בארכיון, ולכן אותו מספר פקידים נותן שירות יעיל יותר.